CELEX: E2013P0024
Language: sl
Date: 2013-10-29 00:00:00
Title: Zahtevek za svetovalno mnenje Sodišča Efte z dne 29. oktobra 2013 , ki ga je vložilo sodišče Staatsgerichtshof des Fürstentums Liechtenstein v zadevi Casino Admiral AG proti Wolfgang Egger (Zadeva E-24/13)

27.3.2014   
            
            
               SL
            
            
               Uradni list Evropske unije
            
            
               C 88/18
            
         Zahtevek za svetovalno mnenje Sodišča Efte z dne 29. oktobra 2013, ki ga je vložilo sodišče Staatsgerichtshof des Fürstentums Liechtenstein v zadevi Casino Admiral AG proti Wolfgang Egger
   (Zadeva E-24/13)
   2014/C 88/15
   Sodišče Staatsgerichtshof des Fürstentums Liechtenstein (državno sodišče Kneževine Lihtenštajn) je z dopisom z dne 6. novembra 2013, ki ga je tajništvo Sodišča Efte prejelo 8. novembra 2013, pri Sodišču Efte vložilo zahtevek za svetovalno mnenje v zadevi Casino Admiral AG proti Wolfgang Egger glede naslednjih vprašanj:
   
               1.
            
            
               Katere so splošne zahteve prava EGP in prava EU (zlasti člena 43 in 49 PES ter obveznost preglednosti, ki izhaja iz navedenega) v zvezi s postopkom podelitve koncesije za igralnice?
            
         
               2.
            
            
               Ali bodisi pravo EGP bodisi pravo EU določa, da mora organ, ki želi podeliti koncesijo, ob objavi razpisa za podelitev koncesije navesti, kako namerava dopolniti in podrobneje določiti predpisane zahteve?
            
         
               3.
            
            
               Ali (zlasti v okviru zadevnega razpisnega postopka) obstaja splošna obveznost predhodno objaviti sorazmerne vrednosti, ki jih bodo imela merila za podelitev pri podelitvi koncesije? Če je odgovor na navedeno vprašanje pritrdilen: katere zahteve določata pravo EGP in pravo EU, kar zadeva vsebino informacij, ki jih mora vsebovati takšna predhodna objava?
            
         
               4.
            
            
               Ali so bile v predloženi zadevi zahteve, ki jih določata pravo EGP in pravo EU, izpolnjene?
            
         
               5.
            
            
               Če Sodišče Efte meni, da razpisni postopek ni izpolnjeval zahtev, ki jih določata pravo EGP in pravo EU:
               
                           (a)
                        
                        
                           Ali pravo EGP in pravo EU določata posebne pravne posledice v primeru takšnih kršitev postopka?
                        
                     
                           (b)
                        
                        
                           Ali je takšne kršitve postopka mogoče odpraviti? Če je odgovor pritrdilen, pod katerimi pogoji?
                        
                     
                           (c)
                        
                        
                           Ali so bili v predloženi zadevi izpolnjeni pogoji, da se ustavi celotni razpisni postopek in postopek podelitve koncesije?